৯ মে ভোরে নারায়ণগঞ্জের রূপগঞ্জ উপজেলায় র‌্যাব-১ এর সাথে বন্দুকযুদ্ধে রাজু প্রধান নামে যুবকের মৃত্যু হয়েছে। র‌্যাব বলছে, রাজু প্রধান একজন চিহ্নিত ছিনতাইকারী ও সে সংঘবদ্ধ ছিনতাইকারী চক্রের সদস্য। উপজেলার পূর্বাচল উপশহর এলাকায় ৩শ’ ফুট সড়কে এই বন্দুকযুদ্ধের ঘটনা ঘটে। বন্দুকযুদ্ধের সময় র‌্যাব-১ এর এস.আই আবু হানিফ ও কনস্টেবল সাজেরুল নামের দুই সদস্য গুলিবিদ্ধ হয়ে আহত হয়েছেন। তাদেরকে রূপগঞ্জ উপজেলা স্বাস্থ্য কমপ্লেক্সে চিকিৎসা দেয়া হয়। ঘটনাস্থল থেকে একটি বিদেশী পিস্তল, একটি চাপাতি ও বেশ কিছু ইয়াবা ট্যাবলেট উদ্ধার করা হয়। নিহতের রাজু প্রধান রূপগঞ্জের তারাবো এলাকার শামীম প্রধানের ছেলে। রাজুর বিরুদ্ধে এক স্কুল ছাত্রীকে ধর্ষণের চেষ্টায় ব্যর্থ হয়ে ছুরিকাঘাত করে হত্যার চেষ্টার অভিযোগে মামলা রয়েছে বলে পুলিশ জানিয়েছে।